-Իհարկե, անփոփոխ չէ: Ես այդ հատվածում հատուկ եմ «արհեստ» բառն ընտրել և ոչ՝ «արվեստ»: Եթե բանաստեղծության երևույթը դիտարկում ենք որպես արհեստ, ես, իհարկե, այդ համայնքի ներսում եմ, և երանի արվեստով էլ նրանց կապված լինեմ: (Ես բանաստեղծությունից դուրս ինձ երբեք չեմ պատկերացրել անգամ այն ժամանակ, երբ նրանից շատ դուրս եմ եղել): Որպես արհեստավոր՝ ես պատասխանատու եմ իմ գրածների համար, ահա այս՝ «Շարական» գրքի համար՝ նույնպես: Արվեստի դեպքում այլ է. դա Աստծու տալիք է. ինչքան է տվել՝ չգիտեմ: